CELEX: 62016TN0834
Language: ro
Date: 2016-11-29 00:00:00
Title: Cauza T-834/16: Acțiune introdusă la 29 noiembrie 2016 – QC/Consiliul European

6.2.2017   
            
            
               RO
            
            
               Jurnalul Oficial al Uniunii Europene
            
            
               C 38/36
            
         Acțiune introdusă la 29 noiembrie 2016 – QC/Consiliul European
   (Cauza T-834/16)
   (2017/C 038/49)
   Limba de procedură: greaca
   
      Părțile
   
   
      Reclamanta: QC (Insula Lesbos, Grecia) (reprezentant: Charilaos Ladis, avocat)
   
      Pârât: Consiliul European
   
      Concluziile
   
   Reclamanta solicită Tribunalului:
   
               —
            
            
               anularea „Declarației UE-Turcia” din 18 martie 2016, publicată în aceeași zi în comunicatul de presă 144/16;
            
         
               —
            
            
               declararea nulității tuturor efectelor sale;
            
         
               —
            
            
               pronunțarea potrivit procedurii accelerate;
            
         
               —
            
            
               dispunerea suspendării imediate a executării acordului.
            
         
      Motivele și principalele argumente
   
   În susținerea acțiunii, reclamanta invocă șapte motive.
   
               1.
            
            
               Primul motiv se întemeiază pe faptul că acest acord încalcă norme fundamentale materiale și de procedură și este afectat de abuz de putere.
            
         
               2.
            
            
               Al doilea motiv se întemeiază pe rapoarte pertinente și fondate ale Amnesty International, care atestă încălcările menționate mai sus, precum și criza umanitară ce rezultă din acord.
               
                           —
                        
                        
                           Aplicare acordului, pe care reclamanta o consideră o veritabilă convenție internațională, a determinat aplicarea nesistematică a regimului privind azilul și încălcarea directă a Convenției de la Geneva.
                        
                     
         
               3.
            
            
               Al treilea motiv se întemeiază pe nota informativă a deputaților europeni din Grupul Confederal al Stângii Unite Europene.
               
                           —
                        
                        
                           Acordul constituie o „încălcare gravă și continuă” a valorilor Uniunii.
                        
                     
         
               4.
            
            
               Al patrulea motiv se întemeiază pe jurisprudența Curții Europene a Drepturilor Omului.
               
                           —
                        
                        
                           Cererea introductivă abordează în continuare argumentul dovedit la nivel internațional potrivit căruia Turcia nu este o „țară sigură”, ținând seama de recurgerea la tortură și de multiplele condamnări pentru încălcarea drepturilor omului.
                        
                     
         
               5.
            
            
               Al cincilea motiv se întemeiază pe TFUE.
               
                           —
                        
                        
                           În cadrul acțiunii se invocă faptul că declarația, desemnată în mod abuziv ca atare, conține o încălcare vădită a părții a cincea din titlul V din TFUE, privind acordurile internaționale.
                        
                     
         
               6.
            
            
               Al șaselea motiv se întemeiază pe Carta drepturilor fundamentale a Uniunii Europene.
               
                           —
                        
                        
                           Acordul încalcă și dreptul internațional al drepturilor omului, inclusiv dispozițiile Cartei drepturilor fundamentale a Uniunii Europene, în ceea ce privește demnitatea umană sau „returnările colective”. Mai precis, cererea introductivă subliniază încălcarea inconștientă sau neaplicarea deliberată a directivelor menționate expres, care impun un răspuns adecvat al Uniunii la „afluxul masiv” de persoane la frontierele sale, în special atunci când sunt vulnerabile, precum și a directivelor care reglementează procedura în materie de protecție internațională și de drept de azil.
                        
                     
         
               7.
            
            
               Al șaptelea motiv se întemeiază pe documente ale unor organizații profesionale și ale altor organisme fiabile.
               
                           —
                        
                        
                           Cererea introductivă indică pe de altă parte că, prin acest acord, Uniunea Europeană a provocat în Grecia, precum în Turcia, o enormă concentrare de persoane care supraviețuiesc în condiții mizere și în absența oricăror drepturi, dacă au fost victimele unor rele tratamente din partea forțelor de ordine.
                        
                     
                           —
                        
                        
                           În sfârșit, acțiunea se întemeiază pe constatarea că, în fața unei astfel de realități umane și sociale catastrofale, Uniunea Europeană și-a încălcat în mod vădit obligațiile care îi revin în temeiul dreptului Uniunii și internațional.